സിഎം രവീന്ദ്രന് സൂപ്പര് സിഎം കളിക്കുന്നു, പിണറായിയെ വഷളാക്കി മുഖ്യമന്ത്രിയുടെ ഓഫിസിനെതിരെ രൂക്ഷവിമര്ശനവുമായി ചെറിയാന് ഫിലിപ്പ് Latest മുഖ്യമന്ത്രിയുടെ ഓഫിസിനെതിരെ രൂക്ഷവിമര്ശനവുമായി ചെറിയാന് ഫിലിപ്പ്. മുഖ്യമന്ത്രി പിണറായി വിജയന്റെ അഡിഷണല് പ്രൈവറ്റ് സെക്രട്ടറി സിഎം രവീന്ദ്രന് സുപ്പര് സിഎം കളിക്കുകയാണെന്നും മുഖ്യമന്ത്രിയെ ഏറ്റവുമധികം വഷളാക്കിയത് രവീന്ദ്രനാണെന്നും ചെറിയാന് ഫിലിപ്പ് ആരോപിച്ചു. ഏഷ്യാനെറ്റ് ന്യൂസിന് നല്കിയ പ്രത്യേക അഭിമുഖത്തിലായിരുന്നു ചെറിയാന് ഫിലിപ്പിന്റെ വിമര്ശനം. മുഖ്യമന്ത്രിയെ അപ്രാപ്യനാക്കിയത് സിഎം രവീന്ദ്രനാണ്. എസ്എസ്എല്സി വിദ്യാഭ്യാസം മാത്രമുള്ള സിഎം രവീന്ദ്രനാണ് മുഖ്യമന്ത്രിയുടെ ഓഫീസിലെ സര്വ്വാധികാരി. മന്ത്രിമാര്ക്കും സെക്രട്ടറിയേറ്റ് അംഗങ്ങള്ക്കും പിണറായിയെ പേടിയാണെന്നും ചെറിയാന് ഫിലിപ്പ് പറഞ്ഞു. പല കാര്യങ്ങളും മുഖ്യമന്ത്രിയോട് നേരിട്ട് പറയാന് ആളുകള് മടിക്കുകയാണെന്നും മുഖ്യമന്ത്രിയുടെ ഓഫീസ് കേന്ദ്രീകരിച്ചുള്ള കോക്കസിന്റെ പിടിയിലാണ് പിണറായി വിജയനെന്നും ചെറിയാന് ഫിലിപ്പ് പറഞ്ഞു. മുഖ്യമന്ത്രി പിണറായി വിജയന് ഇപ്പോഴും തന്റെ സുഹൃത്താണെന്നും താന് അദ്ദേഹത്തിന്റെ അഭ്യുദയകാംക്ഷിയാണെന്നും ചെറിയാന് ഫിലിപ്പ് ആവര്ത്തിച്ചു. പിണറായി ശുദ്ധനാണ്, അതുകൊണ്ടാണ് അപകടത്തിലേയ്ക്ക് പോകരുതെന്ന് പറയുന്നത്. ഇത് അവിടെ നിന്നപ്പോള് പറയാനായില്ല, ഇപ്പോള് പറയുന്നു. ചെറിയാന് ഫിലിപ്പ് കൂട്ടിച്ചേര്ത്തു. സിപിഎം രാജ്യസഭാ സീറ്റ് തരാത്തതില് വേദനയുണ്ടെന്നും നിയമസഭയിലേയ്ക്ക് തനിക്ക് സീറ്റ് തരാമായിരുന്നുവെന്നും ചെറിയാന് ഫിലിപ്പ് വ്യക്തമാക്കി. തന്നോട് കാര്യങ്ങള് കൃത്യമായി പറയാന് സിപിഎം തയാറായില്ലെന്നും ചെറിയാന് ഫിലിപ്പ് പറഞ്ഞു. ഇന്ന കാരണം കൊണ്ട് സീറ്റ് തരാന് പറ്റില്ലെന്ന് പറഞ്ഞാല് അത് മനസിലാക്കുമായിരുന്നു. പക്ഷേ അത് പറഞ്ഞില്ലന്നാണ് ചെറിയാന്റെ പരാതി. English Summary : cherian philip against cm pinarayis office and personal staff